จงสรุปบทความเรื่อง ‘สส.ก้าวไกล’ เสนอกฎหมาย แก้ ป.วิอาญา เพื่อสิทธิประกันตัวของประชาชนทุกคน ให้หน่อย
‘สส.ก้าวไกล’ ยกเคส ‘วารุณี-เวหา’ อดอาหาร  เดินหน้าเสนอกฎหมาย แก้ ป.วิอาญา เพื่อสิทธิประกันตัวของประชาชนทุกคน  น.ส. ชลธิชา แจ้งเร็ว สส.ปทุมธานี เขต 3 นำแถลงข่าวกรณีการไม่ให้สิทธิประกันตัวแก่นักโทษการเมือง โดยเฉพาะอย่างยิ่งในคดีประมวลกฎหมายอาญามาตรา 112 เนื่องจาก ปัจจุบันอยู่ในช่วงที่กำลังจะมีรัฐบาลใหม่ จึงขอใช้โอกาสนี้ส่งสารไปยังรัฐมนตรีว่าการกระทรวงยุติธรรมคนใหม่ว่า ตอนนี้มีประชาชนอยู่ในเรือนจำและกำลังอดอาหารเพื่อเอาชีวิตเข้าแลกกับสิทธิที่พึงมีตั้งแต่แรก แต่ถูกพรากไปเพราะกระบวนการยุติธรรมที่ล้มเหลว น.ส.ชลธิชา ยกกรณีเร่งด่วนกรณี ‘วารุณี’ ผู้ต้องหาคดี ม.112 ซึ่งถูกควบคุมตัวมาแล้วเป็นเวลา 65 วัน มีการเรียกร้องสิทธิประกันตัวด้วยการอดอาหารตั้งแต่ วันที่ 21 ส.ค. 66 และประกาศยกระดับอดน้ำตั้งแต่วันที่ 24 ส.ค. 66 ที่ผ่านมา ล่าสุด ‘วารุณี’ ถูกส่งเข้ารับการรักษาที่โรงพยาบาลราชทัณฑ์หลังจากมีอาการอ่อนเพลียอย่างมาก อย่างไรก็ตาม ‘วารุณี’ ยืนยันประกาศอดอาหารต่อไป นอกจากนี้ยังมีกรณีของ ‘เวหา’ ผู้ต้องหาคดี ม.112 อีกคน ซึ่งประกาศอดอาหารเช่นกัน น.ส.ชลธิชา กล่าวต่อว่า ปัจจุบันมีผู้ที่ถูกควบคุมตัวในคดีมาตรา 112 และอยู่ระหว่างพิจารณาคดีอย่างน้อย 7 คน กระบวนการยุติธรรมในประเทศต้องล้มเหลวถึงขนาดไหนจึงทำให้ประชาชนเอาชีวิตเข้าแลก ทั้งที่สิทธิประกันตัวถูกรับรองในรัฐธรรมนูญอย่างชัดเจนว่าผู้ต้องหาหรือจำเลยไม่มีความผิดจนกว่าจะมีคำพิพากษาถึงที่สุด ศาลต้องให้ประกันตัวแก่ผู้ต้องหาหรือจำเลยในระหว่างต่อสู้คดี ซึ่งในกรณี ‘วารุณี’ แม้จะมีคำพิพากษาในศาลชั้นต้น แต่ยังคงยื่นต่อสู้ในศาลอุทธรณ์ต่อเนื่อง “ที่ผ่านมา ศาลมักไม่มีเหตุผลประกอบที่แน่ชัดว่าเหตุใด การกระทำลักษณะใดบ้างที่พิสูจน์ว่าพวกเขาเหล่านั้นจะหลบหนี หรือยุ่งเหยิงกับพยานหลักฐาน หรือกระทำความผิดซ้ำ กลายเป็นว่าสิทธิในการประกันตัว อันเป็นสิทธิขั้นพื้นฐานของประชาชน มักถูกพรากไปโดยง่ายด้วยเหตุผลที่เลื่อนลอย” น.ส.ชลธิชา ระบุ สส.ปทุมธานี พรรคก้าวไกล ยังตั้งคำถามว่า ระบบยุติธรรมของประเทศไทยยังคงตั้งมั่นอยู่ในหลักนิติธรรมหรือไม่ และเหตุใดสิทธิในการประกันตัวของผู้ต้องหาคดีมาตรา 112 จึงถูกเลือกปฏิบัติและถูกพรากไป นี่เป็นการผลักภาระให้ผู้ต้องหาในการยื่นขอประกันตัวซ้ำแล้วซ้ำเล่า และที่ร้ายแรงที่สุดคือการต้องใช้ชีวิตเป็นเดิมพันในการเรียกร้องสิทธิ เพื่อไม่ให้กระบวนการยุติธรรมสูญเสียความน่าเชื่อถือไปมากกว่านี้ พรรคก้าวไกลยืนยันยื่นร่างแก้ไขประมวลกฎหมายอาญามาตรา 112 นอกจากนั้นในขณะนี้ได้จัดตั้งทีมทำงานเพื่อแก้ไขประมวลกฎหมายวิธีพิจารณาความอาญา มาตรา 108 และ 108/1 ที่เกี่ยวข้องกับสิทธิประกันตัว เพื่อให้แน่ใจว่าประชาชนทุกคนได้รับสิทธิประกันตัวอันเป็นสิทธิขั้นพื้นฐานระหว่างการต่อสู้คดี
น.ส. ชลธิชา แจ้งเร็ว สส.ปทุมธานี เขต 3 นำแถลงข่าวกรณีการไม่ให้สิทธิประกันตัวแก่นักโทษการเมือง โดยเฉพาะอย่างยิ่งในคดีประมวลกฎหมายอาญามาตรา 112 ใช้โอกาสนี้ส่งสารไปยังรัฐมนตรีว่าการกระทรวงยุติธรรมคนใหม่ตอนนี้มีประชาชนอยู่ในเรือนจำและกำลังอดอาหารเพื่อเอาชีวิตเข้าแลกกับสิทธิที่พึงมีตั้งแต่แรก แต่ถูกพรากไปเพราะกระบวนการยุติธรรมที่ล้มเหลว โดยยกกรณีเร่งด่วน ‘วารุณี’ ผู้ต้องหาคดี ม.112 เรียกร้องสิทธิประกันตัวด้วยการอดอาหารตั้งแต่ วันที่ 21 ส.ค. 66 และประกาศยกระดับอดน้ำตั้งแต่วันที่ 24 ส.ค. 66  ล่าสุด ถูกส่งเข้ารับการรักษาที่โรงพยาบาลราชทัณฑ์หลังจากมีอาการอ่อนเพลีย แต่ยังยืนยันอดอาหารต่อไป 

นอกจากนี้ยังมีกรณีของ ‘เวหา’ ผู้ต้องหาคดี ม.112 ซึ่งประกาศอดอาหารเช่นกัน  
ปัจจุบันมีผู้ที่ถูกควบคุมตัวในคดีมาตรา 112 และอยู่ระหว่างพิจารณาคดีอย่างน้อย 7 คน กระบวนการยุติธรรมล้มเหลว จึงทำให้ประชาชนเอาชีวิตเข้าแลก  สิทธิประกันตัวถูกรับรองในรัฐธรรมนูญอย่างชัดเจนว่าผู้ต้องหาหรือจำเลยไม่มีความผิดจนกว่าจะมีคำพิพากษาถึงที่สุด ศาลต้องให้ประกันตัวแก่ผู้ต้องหาหรือจำเลยในระหว่างต่อสู้คดี ซึ่งในกรณี ‘วารุณี’ แม้จะมีคำพิพากษาในศาลชั้นต้น แต่ยังคงยื่นต่อสู้ในศาลอุทธรณ์ต่อเนื่อง เหตุใดสิทธิในการประกันตัวของผู้ต้องหาคดีมาตรา 112 จึงถูกเลือกปฏิบัติและถูกพรากไป เพื่อไม่ให้กระบวนการยุติธรรมสูญเสียความน่าเชื่อถือไปมากกว่านี้ 

พรรคก้าวไกลยืนยันยื่นร่างแก้ไขประมวลกฎหมายอาญามาตรา 112 นอกจากนั้นในขณะนี้ได้จัดตั้งทีมทำงานเพื่อแก้ไขประมวลกฎหมายวิธีพิจารณาความอาญา มาตรา 108 และ 108/1 ที่เกี่ยวข้องกับสิทธิประกันตัว เพื่อให้แน่ใจว่าประชาชนทุกคนได้รับสิทธิประกันตัวอันเป็นสิทธิขั้นพื้นฐานระหว่างการต่อสู้คดี
92.ข่าวสารทั่วไป สถิติต่างๆ